IShID terrorchilik tashkiloti Italiyaning Qohiradagi konsulligi oldida yuz bergan portlash uchun javobgarlikni o‘z zimmasiga oldi. Bu haqda Reuters axborot agentligi IShIDning ijtimoiy tarmoqlaridagi bayonotiga iqtibos keltirgan holda xabar berdi. Portlash 11 iyul kuni ertalab sodir etildi. Konsullik oldidagi trotuarga qo‘yilgan minalashtirilgan avtomobil portlatildi. Terakt oqibatida 5 kishi – 2 nafar politsiyachi va 3 nafar yo‘lovchi jarohat oldi.